runetrust/blame-folketinget-dk huggingface dataset:
Lis Greibe (S), 2000-03-29:
Mange krav om direkte millionbeløb fra statskassen til fuld og hel dækning af et tab og til den langsigtede nyinvestering, som træplantning jo er, har været stillet, og disse krav er hurtigt blevet efterfulgt af krav fra andre brancher om hjælp i parallelsituationer og pointering af, at de må betale dyre forsikringspræmier for at tage højde for katastrofer eller usædvanlige hændelser.
Mette Thiesen (NB), 2022-04-07:
Jeg skal jo ikke gøre mig klog på, hvad Enhedslisten vil, men jeg ved, at vi og Venstre er meget enige om, at vi skal indføre det her fulde landevejsprincip, som jo også giver det, vi i Nye Borgerlige kalder trafikal ligestilling, altså at det ikke skal være dyrere at sejle 1 km end at køre 1 km.
Rasmus Prehn (S), 2009-11-18:
Det med 12 er måske lidt mange, og det er, fordi man har regnet lidt for hurtigt sammen, eller hvad det er, men 8 børn pr. voksen giver pædagogerne selv udtryk for er voldsomt meget, og det kan have en negativ indvirkning på, hvilken kvalitet man kan lægge i det her arbejde, hvad man kan lave af pædagogiske udfordringer osv.
Carsten Hansen (S), 2005-06-14:
Jeg mener faktisk, at hvis vi har en fælles målsætning om ad den her vej at skabe så mange rigtige praktikpladser, så kunne der ligge et potentiale i nystartede virksomheder, og det kan vi jo prøve at spørge ind til, men problemet er, at vi har så kort tid.
Kristian Thulesen Dahl (DF), 2007-11-29:
Grunden til, at også de her mennesker nu er ved at komme ud på arbejdsmarkedet, er, at vi jo, samtidig med at vi har taget en række tiltag herhjemme, også har undgået en fri indvandring til det danske arbejdsmarked; vi har haft en kontrolleret indvandring til det danske arbejdsmarked, og det har gjort, at vi har kunnet fastholde presset på de danske virksomheder for at ansætte de mennesker, som det ellers var svært at få i beskæftigelse.
Rasmus Prehn (S), 2011-11-25:
Vi står i en situation, hvor der er utrolig mange børn, som vokser op i familier, hvor man risikerer at blive sat på gaden, hvor man ikke kan få det vintertøj, som er nødvendigt for at holde varmen, når det er koldt, hvor man ikke kan deltage i de sportsaktiviteter, som andre kan, hvor man er ekskluderet på alle mulige måder.
Kirsten Normann Andersen (SF), 2018-12-14:
Dansk Folkeparti har ved flere lejligheder erklæret sig fuldstændig enig med SF i, at det giver rigtig god mening at sikre, at de kommunale ældrebudgetter skal følge den demografiske udvikling lidt ud fra devisen, at flere og flere ældre ikke skal deles om de samme og alt for få ressourcer.
Ulrik Kragh (V), 2002-05-27:
»Folketinget opfordrer regeringen til i det videre arbejde i NATO, herunder i tiden frem mod topmødet i Prag den 21.-22. november 2002, at arbejde for: - at NATO forbliver det centrale forum for solidarisk og forpligtende sikkerhedspolitisk samarbejde mellem Europa og USA, herunder bl.a. gennem et stærkt EU/NATO-samarbejde om krisestyring,
Sikandar Siddique (UFG), 2020-12-01:
Hvis Socialdemokratiet ikke vil være med til at tage de her børn hjem, vil jeg spørge, om Socialdemokratiet vil være med på at sende beboelsescontainere til Lesbos, så mennesker, der opholder sig i de her lejre, ikke fryser ihjel her hen over vinteren.
Nick Hækkerup (S), 2020-12-11:
De siger, at der er sket en markant forøgelse i anskaffelsen af peberspray, at pebersprayene i udpræget grad er anvendt i strid med formålet med lovgivningen, og at de finder et betydeligt antal peberspray i forbindelse med politiforretninger og særlig i narkomiljøet.
Inger Støjberg (V), 2011-03-15:
Det vil være vanskeligt for den enkelte at planlægge forbruget på flekskontoen, for ofte indtræder der jo begivenheder som f.eks. sygdom eller lignende, der betyder, at man ikke set over hele livet vil kunne fortsætte med at indbetale til pensionsordningerne i samme omfang, som mens man er rask og rørig.
Søren Egge Rasmussen (EL), 2019-04-04:
Der siger man, at der er afsat 90 mio. kr. til forskning, men vi står over for, at der er nogle muligheder for at modellere om i EU's landbrugsstøtte, sådan at vi i højere grad får bragt vores landbrug i en mere robust tilstand, hvor vi kan håndtere foranderligt vejr år for år.
Ane Halsboe-Jørgensen (S), 2021-01-28:
Vi deler til fulde, oplever jeg egentlig på tværs, bekymringen og i virkeligheden også viljen til at se på det, vi trods alt kan politisk, når vi nu ikke kan åbne alle vores uddannelsesinstitutioner i morgen, som er det, vi alle sammen drømmer om.
Pernille Schnoor (ALT), 2018-10-11:
Men jeg vil gerne understrege, at indsatser som at oprette særlige talentklasser tror vi kan være et integrationsværktøj, for hvis de skoler, der ligger i socialt udsatte boligområder, får større mulighed for at oprette talentklasser, så vil de også kunne tiltrække andre børn og også børn fra mere ressourcestærke familier til skolerne, og på den måde kan det her med talentklasser bidrage positivt til, at skolerne bliver mere mangfoldige.
Eva Kjer Hansen (V), 2006-03-21:
Jeg har jo opfordret kommunerne til at sørge for at investere i ny teknologi, og f.eks. de håndholdte computere, som man tager med ud, når man skal løse hjemmeplejeopgaver, er noget af det, der er udfordrende og spændende for et område, der ellers ikke har haft så meget berøring med teknologi.
Charlotte Dyremose (KF), 2002-01-31:
for bl.a. børnefamilier, der vil kunne tilrettelægge arbejdet rundt om daginstitutionerne, rundt om spisetiderne, rundt om børnenes sengetid og på den måde få et mere fleksibelt både arbejds- og familieliv. Det Konservative Folkeparti kan derfor støtte forslaget.
Henning Hyllested (EL), 2019-02-28:
Og da vi så valgte den nordlige linjeføring, som var en lille smule dyrere – knap 0,5 mia. kr. dyrere – så fandt vi også de penge i forligskredsen »Bedre og billigere«, som er identisk, kan man sige, med den omkring Togfonden DK.
Line Barfod (EL), 2010-11-30:
Det gælder f.eks. SOSU'er, der ikke kan få lov til at tage sig ordentligt af de ældre, men skal piskes rundt fra sted til sted hele tiden, og som skal bruge en masse tid på bureaukrati, fordi regeringen og Dansk Folkeparti er mere optaget af privatisering end af at sikre en god ældrepleje.
Kaare Dybvad (S), 2016-11-08:
Det er selvfølgelig dejligt, at hr. Søren Egge Rasmussen også nærstuderer Socialdemokratiets holdninger på det her område, men man må bare sige, at det, hr. Jan Johansen eller jeg for så vidt mener om andelsboligsektoren, jo er præcis det samme, og der er ikke noget forandret i det.
Thomas Jensen (S), 2011-01-25:
Mit spørgsmål er: Står vi bare og sniksnakker i dag, eller står Liberal Alliance rent faktisk ved sit forslag og vil kræve af en borgerlig regering, ledet af hr. Lars Løkke Rasmussen efter et valg, at det her skal gennemføres, for at Liberal Alliance vil bakke op om hr. Lars Løkke Rasmussen som fortsat statsminister?
Mai Mercado (KF), 2023-11-21:
Til pressemødet om den nye bandepakke i onsdags blev ministeren også spurgt ind til netop det faktum, at handelen på Christiania fortsat var åben, og han pegede på, at det lovforslag, vi behandler nu, L 80, om målrettede skærpede strafzoner kommer til at løse en række af de udfordringer, vi ser på Christiania.
Henrik Vestergaard (V), 2003-03-21:
Så jeg forventer, når et flertal i Folketinget nu vedtager, hvad Danmarks indsats skal være i denne her kamp, at vi derefter vil se et Socialdemokrati stille sig op bag ved Folketingets flertal, bag ved Danmarks regering i den aktion, der netop fører til en afvæbning af Saddam Hussein og en fjernelse af truslen.
Sofie Carsten Nielsen (RV), 2016-01-13:
Det mål er jo ikke bare i strid med de værdier, vi ellers holder højt i Danmark, men det underminerer også i sig selv de to ting, som er vigtigst for at få en holdbar løsning, en egentlig løsning på flygtningekrisen, en håndterbar løsning, der gør, at vi kan håndtere det.
Joachim B. Olsen (LA), 2016-11-08:
Hvis man er så blind for, at niveauet for overførselsindkomster i Danmark, som er meget, meget højt, ikke har medvirket til det samfund, hvor rigtig, rigtig mange mennesker er uden for arbejdsmarkedet, med hvad det indebærer af højere risiko for sociale problemer osv., så har man ikke forstået ret meget af de mekanismer, som fungerer ude i den virkelige verden.
Henrik Møller (S), 2019-10-22:
I den forbindelse vil jeg gerne spørge ordføreren, om han er uenig med den tidligere skatteminister, hr. Karsten Lauritzen, og tidligere finansminister, hr. Kristian Jensen, som begge to har svaret Folketinget, at der ikke er adfærdseffekter og dermed ikke effekter på vækst og beskæftigelse forbundet med at justere på bo- og gaveafgiften.
Marianne Jelved (RV), 2000-05-25:
Det handler ikke om, som hr. Keld Albrechtsen nogen gange fejlagtigt tror, at vi skal harmonisere alverdens ting, bl.a. vores skattepolitik, men jeg anerkender, at det er vigtigt at være mistænksom over for alle ting, også den slags ting.
Arne Melchior (CD), 1998-06-26:
Jeg vil bare komme med en beklagelse over, at det, der er udnævnt til det radikale løftebrud, som jeg hverken kan - da jeg ikke har været med - eller bør udtale mig om, fylder så meget i debatten, og at det efter fru Rønn Hornbechs tale ligefrem har fået indflydelse på, hvordan partiet stiller sig til disse ting.
Mette Gjerskov (S), 2021-05-04:
For det første mener jeg, det er meget, meget vigtigt, at der bliver lavet forvaltningsplaner for hver enkelt naturnationalpark, hvor man ikke kun inddrager eksperter, heller ikke kun hovedorganisationer, men også lokale borgere, brugergrupper, naboer til naturnationalparkerne. Alt skal i høring, og der skal være inddragende processer på alle mulige måder.
Martin Lidegaard (RV), 2016-10-25:
Der tror jeg det på nogle strækninger, i hvert fald hvis det er store investeringer og de er langsigtede, er lettere at overbevise udenlandske investorer om, at de kan og bør investere penge, hvis det er en fælles indsats fra flere af rigsfællesskabets parter – simpelt hen fordi det øger indtrykket af stabilitet.
Ellen Trane Nørby (V), 2019-03-13:
Vi har brugt nogle forskellige ord, og jeg har gentaget dem både omkring Hjørring og omkring Skærbæk – og formanden griner lidt, for jeg tror, formanden har siddet i formandsstolen, mens vi har været Danmark rundt på akutberedskaber – og den samme garanti gælder for alle akutberedskaberne i Danmark.
Torben Hansen (S), 2010-03-04:
hvert evig eneste år, så synes jeg ærlig talt, at det er noget sølle, at der ikke er skyggen af en ordfører fra regeringspartiet Venstre, fra regeringspartiet De Konservative eller fra Dansk Folkeparti, som også i den her sag støtter op om den her ulighedsskabende foranstaltning, og der er heller ikke en minister, der går op og forklarer, hvorfor man ikke vil være med til det her.
Mai Henriksen (KF), 2012-10-23:
Men vi vil glæde os til evalueringen af loven, for viser evalueringen en klar fremkomst af kvinder på topposter, så vil jeg gå så langt som til at sige, at så skylder jeg ministrene – de to, der sidder her – et påskeæg i pap, men med rigtig lækkert indhold.
Ane Halsboe-Jørgensen (S), 2025-12-03:
Det, jeg også siger i min besvarelse, er, at jeg som minister tager ansvaret for, at vi skal have en geografisk god spredning, men også, at vi, når vi laver en øvelse som den her, så også tager det politiske ansvar ved at se, om der er deciderede opgaver, hvor vi kan sige: Dem skal I ikke længere lave.
Lars Løkke Rasmussen (V), 2001-12-12:
Derfor er jeg meget stærkt optaget af at skabe incitamenter til en mere effektiv sygehusdrift, og det er også derfor, vi nu lægger op til at tilføre ekstra ressourcer, som skal fordeles på en måde, hvor vi skaber sikkerhed for, at ressourcerne når helt ud på afdelingsniveau, dér, hvor medarbejderen er, og dér, hvor medarbejderen gør en forskel.
Connie Hedegaard (KF), 2008-11-25:
Den strategi vil så indeholde et forslag til udmøntning af de ambitiøse mål om reduktion af energiforbruget i nye bygninger, og i øvrigt vil hovedtemaet faktisk være, at der for de eksisterende bygningers vedkommende vil blive set på nye og strammere krav ved renovering og udskiftning af komponenter i bygninger.
Rasmus Nordqvist (ALT), 2018-11-08:
Man kan også høre, når ministeren svarer nu, at det første, der bliver lagt ud, så igen er sådan noget kommunalpolitisk med, hvor det er, pengene kommer fra, i stedet for – og det er det, jeg egentlig efterspørger fra ministeren – hvad det er, vi vil med kunsten og kulturen i dag.
Jørgen Estrup (RV), 1998-12-17:
Tja, jeg kan i hvert fald ikke lade være med at lægge mærke til, at i Gallups spørgsmål fremgik det meget, meget klart, at to tredjedele af dem, man havde spurgt, ikke vidste og ikke var tilfredse med, hvad de vidste om efterlønnens fremtid, og det var måske den bedste indikation af, hvor rimeligheden og troværdigheden er i denne sammenhæng.
Lone Møller (S), 2006-02-10:
Derfor vil jeg gerne spørge fru Charlotte Antonsen, om Venstre synes, at det måske kunne være en vej at arbejde hen imod, at man indførte en model i forbindelse med screening og tilsynsindsatsen på linje med den for bilsyn i dag, hvor det er ejeren, der betaler for synet.
Finn Sørensen (EL), 2012-08-20:
Så vil jeg gerne spørge ministeren, om ministeren mener, at den her skattereform bidrager til det, når vi kan konstatere, at studerende og kontanthjælpsmodtagere får et mindre rådighedsbeløb på 630 kr., hvorimod skatteyderne i ministerens og min egen og andre folketingsmedlemmers og toplederes lønklasse får en forøgelse af deres rådighedsbeløb på 5.400 kr.
Anders Samuelsen (RV), 2000-04-07:
I Det Radikale Venstre glæder vi os over, at der trods alt kom en 5-årig trafikaftale, der gav mulighed for bl.a. indkøb af nyt materiel til DSB, en ombygning af Københavns Hovedbanegård, så den kan klare det værste pres, og endelig driftspenge til opretning af nedslidte skinner.
Nikolaj Villumsen (EL), 2014-11-28:
Jeg var med Forsvarsudvalget i Afghanistan for at besøge de danske soldater for lidt over et års tid siden, mener jeg det var, og der kom det jo bl.a. frem, at nogle af de steder i Helmand, hvor flest danske soldater er døde, er områder, som man nu har besluttet sig for slet ikke at forsøge at forsvare længere, hvor man har accepteret, at Taleban kontrollerer dem.
Lars Barfoed (KF), 2011-05-19:
Jamen altså, jeg er jo i hvert fald fuldstændig enig i, at det, hvis der er tale om hadforbrydelser, så er vigtigt, at man anvender de strafskærpende muligheder, der er i straffeloven, sådan at man rent faktisk sikrer, at man i straffesagen benytter sig af at dømme hårdere, fordi der er tale om forbrydelser, der er motiveret af de grunde, som er opregnet i § 81, nr. 6.
Anne-Mette Winther Christiansen (V), 2010-05-31:
Men jeg vil så lige læse lidt af den op af igen, for måske er svaret lige der: »Derfor retter dette lovforslag sig altså mod reduktionen af støtteperioden for SVU fra de nuværende 80 uger til de foreslåede 40 uger, sådan at det kun er rettet imod dem, der allerede er i beskæftigelse ved siden af, og altså ikke imod dem, som er ledige.« Så det er jo altså ikke dem, som hr. Ole Vagn Christensen står og taler om.
Kristian Jensen (V), 2007-12-14:
For hvis man sammenholder den debat, vi havde ved førstebehandlingen, om, hvorvidt der var tilbagevirkende kraft for den del af lovforslaget, der lukker hullet i forbindelse med nedvejning, så siger Justitsministeriets notat ganske klart, at der for den del af lovforslaget ikke er tilbagevirkende kraft.
Jan Petersen (S), 1998-06-17:
Men jeg bliver nødt til at bede hr. Villy Søvndal erindre, hvad det var, der stod i statsministerens åbningstale fra oktober 1997, og hvad der blev varslet i lovkataloget, nemlig, at regeringen foreslår en 14-dages fædreorlov i forlængelse af den eksisterende barselorlov.
Pia Kjærsgaard (DF), 2005-10-06:
Man skal forholde sig til, hvad der står i forslaget til vedtagelse, og nu kan jeg nå at læse indledningen: »Folketinget konstaterer, at der er økonomisk fremgang i Danmark med stigende beskæftigelse, faldende ledighed, overskud på betalingsbalancen og de offentlige budgetter samt lav inflation og rente.«
Karsten Hønge (SF), 2024-05-30:
Jeg kunne godt tænke mig at høre hr. Steffen Larsens refleksioner over det her med, at man laver et dramatisk indgreb over for lønmodtagerfamilier og man laver et tillidsbrud over for folkekirken for at opnå noget, der på en god dag og på kort sigt giver noget, og som på længere sigt ingenting giver.
Christian Juhl (EL), 2014-01-28:
Jeg havde i efteråret en rigtig dejlig weekend – jeg hørte arbejdsministerens skønne stemme i radioen stort set hele weekenden, og hun talte om menneskers ret til uddannelse og om regeringens og deres støttepartis store opgave med at lave århundredets reform, hvor vi løftede de sidste op fra at være ufaglærte til at være faglærte og et trin mere og et trin mere.
Jesper Petersen (S), 2022-06-07:
Jeg vil i hvert fald sige, at under nogle af de besøg, jeg har været på, bl.a. i Slagelse hos Absalon, hvor jeg har mødtes med pædagogstuderende – vi har nu fået fru Astrid Carøe med i Folketingssalen til den kommende debat, og hun har været med på nogle af de besøg – bliver de undervisere, som selv har været pædagoger, jo fremhævet af de pædagogstuderende.
Lene Espersen (KF), 2009-04-02:
Jeg er nødt til at sige til hr. Morten Østergaard: Solen skinner udenfor; vi går påsken i møde; jeg synes simpelthen, at livet er for kort til at jeg vil deltage i en eller anden småfnidderdiskussion mellem Det Radikale Venstre og Liberal Alliance.
Annette Vilhelmsen (SF), 2015-03-19:
Men jeg har simpelthen brug for at få at vide fra fru Anni Matthiesen selv, om fru Anni Matthiesen ikke kan se, at der er en klar forskel på det, som hun står og siger her, og så det, som er intentionen fra Liberal Alliance, nemlig at der er et helt frit liberaliseret marked på skoleområdet i Danmark.
Jacob Buksti (S), 1998-11-12:
Det, der gør, at det er fuldstændig til at blive rundtosset af som socialdemokrat, er, at på trods af, at jeg i hvert fald har sagt hele vejen igennem og også fra denne talerstol, at vi er tilhængere af en uvildig undersøgelse, og vi overvejer alt, hvad der er at overveje, så kommer det til at fremstå, som om Socialdemokratiet springer fra sten til sten.
Morten Messerschmidt (DF), 2009-02-19:
Og det har selvfølgelig noget at gøre med, at det faktisk er 14. gang, vi nu får en rapport fra Revisionsretten, der siger, at man på en lang række områder - faktisk områder, der dækker 87 pct. af EU's regnskab - simpelt hen ikke lever op til den almindelige budgettekniske stil, som normalt anvendes, og som jeg i høj grad regner med finansministeren anvender i hvert fald i sit eget ministerium.
Line Barfod (EL), 2004-03-23:
Kunne man måske forestille sig, at i nogle lokalområder kunne de ældre være med til at dyrke maden? Der er masser af muligheder, hvis man ikke som regeringen er optaget af, at visionerne på det her område kun handler om supermarkedsmodeller, hvor man skal vælge mellem den ene og den anden leverandør, men at man faktisk ser på, hvordan samfundet er indrettet.
Frederik Nørgaard (S), 1997-11-06:
Det fremgår af bemærkningerne, at forslagsstillerne opstiller noget af et skrækscenario om, at ikkedanske statsborgere kan opnå uforholdsmæssig stor indflydelse i det politiske liv i vore kommuner, og til det er der vel kun at sige, at det er jo ikke ubekendt i det politiske liv i Danmark, at et lille politisk parti eller en liste uden for partierne kan blive udslaggivende.
Ole Sohn (SF), 2001-05-29:
Jeg vil ikke afvise, at jeg har været lidt uopmærksom, det hænder, men hvilke nye oplysninger er der kommet frem i sagen siden førstebehandlingen og siden vores sidste udvalgsmøde, hvor vi foretog indstillinger, som gør, at Dansk Folkeparti ikke stemmer for forslag A?
Henriette Kjær (KF), 2001-05-17:
men vi gør for lidt ud af kloaksystemet, som vi også mener har en stor del af skylden for, at vores vandmiljø har det dårligt, og der vil vi gerne være med til at gøre en indsats. Og så til hr. Søren Kolstrup igen: Jamen jeg vil være meget konstruktiv, ligesom når vi snakker Vandmiljøplan III, når vi kommer dertil, hvis der er behov.
Jørn Dohrmann (DF), 2004-05-18:
Så kan de virkeliggøre deres drøm om at få et sommerhus, men så skal de vente i 8 år, inden de kan flytte helårs ud i det, og i den tid skal de både bruge penge på sommerhuset, fordi der skal betales ejendomsskat og andre ting, og på deres lejlighed i København, eller hvor de nu kommer fra, så sommerhuset bliver en yderligere økonomisk belastning for familien. Man skal også tænke på, at hvis man støtter forslaget, så vi får det gennemført, vil det frigøre nogle lejligheder i København og andre steder, hvor der mangler boliger, så vi faktisk også får om ikke løst, så i hvert fald afhjulpet en del af problemet med manglende lejligheder.
Kim Andersen (V), 2003-03-12:
Vi står med et stort internationalt klimaspørgsmål, en global opgave, som der er indgået en international aftale om, og som naturligvis skal løses på internationale præmisser, og så står hr. Auken, som forhandlede den aftale på Danmarks vegne i 1997, hvori indgik handel med kvoter, hvori indgik clean development, joint implementation, saftsuseme her fra Folketingets talerstol og siger, at al anstændighed siger, at man ikke bruger disse mekanismer.
Torsten Schack Pedersen (V), 2012-06-13:
Selv skatteministeren har tidligere brystet sig af, at han lytter til kritik, senest omkring aldersdiskriminationen i forhold til regeringens skatteudspil, og derfor anbefaler jeg, at skatteministeren nu går på talerstolen og forklarer, om han vil lytte til den fremførte kritik i denne sag, eller hvorfor han i denne sag vælger at overhøre en kritik fra førende dele af dansk erhvervsliv, som så kraftigt advarer imod dette forslag.
Marcus Knuth (KF), 2020-12-10:
Det var en af de debatter, jeg har brugt allermest tid på at forberede mig på, for jeg ved jo, hvor meget hr. Messerschmidt ved om EU og om Kommissionen og om Europa-Parlamentet og om det ene og det andet, og jeg er altså ikke i samme omfang juridisk ekspert på EU-politik og EU-ret.
Morten Bødskov (S), 2011-01-19:
Jeg tror, at der nu sidder rigtig mange og ser den her debat på tv, og at de har lidt svært ved at forstå, hvad det er, finansministeren egentlig siger, for det kan jo ikke passe, når statsministeren i øvrigt også er kommet med nogle meget klokkeklare udtalelser om, at man stod bag efterlønsforliget – der var ro om efterlønnen, folk kunne trygt regne med den.
Jan Petersen (S), 2003-04-08:
Det gælder selvfølgelig også det, jeg oplyste om før, at man lynhurtigt, og det er jo ikke ret mange meter, det drejer sig om, kan få oplysning om, at det, hr. Peter Skaarup bygger sit synspunkt op om, altså at vi forsinker, bygger på en teknikalitet, som i og for sig ikke er afgørende.
Ole Sohn (SF), 2005-10-05:
Derfor er det yderst relevant at spørge ministeren: Hvis det er korrekt, at kurserne – sådan som spørgeren går ud fra – er noget, vi har vedtaget i Folketinget, og hvis det er korrekt, som spørgeren har givet udtryk for, at de i henhold til ILO-konvention nr. 126 skulle være gratis, og hvis forudsætningerne i spørgsmålet er opfyldt, kunne ministeren så overveje at sige: Jamen så må vi sandelig se på det igen?
Pernille Schnoor (ALT), 2019-04-24:
For ud over de positive afsmittende effekter, som det her forslag vil have på vores helbred, vil det også kunne reducere klimabelastningen, fordi klimaaftrykket fra frugt og grønt, uanset hvordan man vender og drejer det, er væsentlig lavere end klimaaftrykket fra kød.
Liselott Blixt (DF), 2021-05-20:
Der er også en engelsk forskning, der viser, at risikoen for hjerteproblemer stiger med 70 pct., hvis ikke man børster tænderne to gange dagligt, og mange gange er årsagen den her kroniske betændelse i mundhulen, som sætter gang i en hel masse afværgereaktioner i kroppen.
Helge Vagn Jacobsen (RV), 2014-12-17:
Den 3. oktober udtalte Venstres Torsten Schack Pedersen følgende til Berlingskes nyhedsbureau om regeringens fremrykning af pensionsbeskatningen, og jeg citerer: »Regeringen har været helt ude til kanten af, hvad der er muligt i forhold til EUs regler.